Операција Стрела односно Битка на Паштрику је била агресивна војна операција, садржана у скупу нападачких борбених дејстава ОВК потпомогнутих снагама албанске војске, НАТО, страним плаћеницима и НАТО инструкторима а против јединица Војске Југославије у периоду од 26. маја до 10. јуна 1999. Циљ операције Стрела био је сламање отпора, разбијање и уништење одбрамбених снага ВЈ на самој граници, за 6 сати највише два дана ући у град Призрен, те отварање коридора за додатно убацивање терориста на подручје Косова и Метохије и пресецање комуникација на линији Пећ — Призрен. У ширем плану, ова операција је требало да обезбеди јужни коридор, који би послужио за инвазију снага НАТО на територију Савезне Републике Југославије. Ова операција је је реализована током агресије НАТО на СРЈ, у склопу које је трајало интензивно бомбардовање СР Југославије од стране НАТО.